Catalina Sandino Moreno

Catalina Sandino Moreno (1981-yil 19-aprelda tugʻilgan) – kolumbiyalik aktrisa boʻlib, „Maria Full of Grace“ (2004) filmidagi roli uchun „Eng yaxshi ayol roli“ nominatsiyasida Akademiya mukofotiga nomzod boʻlgani bilan mashhurlikka erishgan.

Shuningdek, „Fast Food Nation“ (2006), „Love in the Time of Cholera“ (2007), „Che“ (2008), „The Twilight Saga: Eclipse“ (2010), „Roa“ (2013), „A Most Violent Year“ (2014), „Falling Skies“ (2014), „American Gothic“ (2016), „Custody“ (2016), „The Affair“ (2015–2019), „The Quarry“ (2020), „Barbarians“ (2021), „From“ (2022), „Silent Night“ (2023) va „Ballerina“ (2024) kabi filmlarda ham turli xil rollarni ijro etgan.

 Shaxsiy hayoti 
Sandino Moreno 1981-yil 19-aprelda Kolumbiyaning Bogota shahrida tugʻilgan. U oʻrtahol oilada oʻsgan, otasi veterinar, onasi esa shifokor boʻlgan. U Bogotadagi Avliyo Jorj maktabida ingliz tili sinfida oʻqigan. Aktrisa boʻlishidan oldin reklama boʻyicha oʻqigan.

 Karyerasi 
 2004–2010 
Moreno 2004-yilda „Maria Full of Grace“ filmida bosh rolni ijro etgan. Filmdagi ijrosi uchun u „Eng yaxshi ayol roli“ nominatsiyasida Akademiya mukofotiga nomzod boʻlgan. Shuningdek, Charlize Theron bilan birgalikda Berlin xalqaro kinofestivalida Kumush ayiq mukofotini qoʻlga kiritgan.

Oskar nominatsiyasining taʼsiridan soʻng, u oʻziga maʼqul keladigan rolni uch yil kutgan. U V jurnaliga bergan intervyusida oʻzini aktrisa, kolumbiyalik muhojir va inson sifatida voqelikni aks ettirish mas’uliyatini his qilishini taʼkidlab oʻtgan. Uning fikricha, odamlarga dunyoda nima boʻlayotganini koʻrsatish muhim edi, chunki ular bu orqali nimadur oʻrganishlari mumkin edi.

2005-yilda u dramatik sanʼatni oʻrganish va oʻsha paytdagi muvaffaqiyatli karyerasini davom ettirish maqsadida Nyu-York shahriga koʻchib oʻtgan hamda AMPASga aʼzo boʻlishga taklif etilgan. 2006-yilda Patricia Arquette bilan birgalikda „Fast Food Nation“ nomli filmda rol ijro etgan. Shuningdek, „Paris, je tʼaime“ filmida ham ishtirok etib, „Loin du 16e“ nomli epizodida yosh muhojir ona obrazini gavdalantirgan. 2007-yilda esa Gabriel García Márquezning xuddi shu nomdagi romaniga asoslangan „Love in the Time of Cholera“ filmida Hildebranda Sanches rolini oʻynagan. Ushbu filmda Javier Bardem va Fernanda Montenegrolar ham rol ijro etishgan. 2008-yilda Moreno Benisio del Toro bilan birga Stiven Soderbergning „Che“ filmida Ernesto Che Guevaraning ikkinchi xotini Aleida March de Guevara rolini oʻynagan va 2008-yilgi Kann kinofestivalidagi film premyerasida ishtirok etgan. 2010-yilda esa Stephenie Meyerning „Twilight Saga: Eclipse“ filmiga asoslangan boshqa bir filmida ayol vampir Maria rolini oʻynagan.

 2010–hozirgi kungacha 
Orada biroz tanaffus qilib olganidan soʻng, 2013-yil noyabr oyida Alina Fernándezning xuddi shu nomdagi avtobiografiyasiga asoslangan „Castroʻs Daughter“ biopik filmida bosh rolni oʻynash uchun televideniyaga qaytgan. U „Roa“ (2013) filmida ham rol oʻynagan, shuningdek, Oscar Isaac va Jessica Chastain bilan birga „A Most Violent Year“ (2014) filmida suratga tushgan. 2014-yil 20-oktyabrda esa „Falling Skies“ serialining soʻnggi mavsumida Izabella rolini ijro etishi eʼlon qilingan.

Sandino Moreno 2016-yilda „American Gothic“ teleserialida Christina Morales rolini oʻynagan. Xuddi shu yili „Custody“ (2016) filmida ham rol ijro etgan. Shuningdek, Viola Davis bilan birga Tribeca kinofestivalida boʻlib oʻtgan film premyerasida ham qatnashgan.

2022-yil dekabr oyida Sandino Moreno „John Wick“ filmlar seriyasining „Ballerina“ nomli spin-off filmidagi rollardan birini oʻynashi eʼlon qilingan. 2023-yilda esa „John Woo Action Thriller Silent Night“ filmida Saya Godluck rolini oʻynagan.

 Shaxsiy hayoti 
Sandino Moreno 2005-yilda People jurnalining „50 ta eng goʻzal odamlar“ roʻyxatiga kiritilgan.

Sandino Moreno kinoelektrik David Elwell bilan „Maria Full of Grace“ filmida ishlayotganda tanishgan. Ular 2006-yil 15-aprelda Cartagena de Indias shahrida boʻlib oʻtgan kichik marosimda turmush qurishgan.

 Filimografiyasi 
+Filmlari Yil Film Rol Izoh 2004  Maria Full of Grace  María Álvarez  Koʻplab mukofotlarga nominatsiyasi qoʻyilgan eng omadli filmi 2006  Journey to the End of the Night  Angie  Paris, je tʼaime  Ana  Epizod: „Loin du 16e“ Fast Food Nation  Sylvia  The Hottest State  Sarah  2007  The Heart of the Earth  Blanca Bosco  Love in the Time of Cholera  Hildebranda Sanchez  2008  Che Part One: The Argentine  Aleida March de Guevara  Che Part Two: Guerrilla  Aleida March de Guevara  2010-yil  La Siguiente Estación  Eva  Qisqa metrajli film The Twilight Saga: Eclipse  Maria  2012-yil  For Greater Glory: The True Story of Cristiada  Adriana  2013-yil  Magic Magic  Barbara  Roa  María de Roa  A Stranger in Paradise  Jules  Medeas  Christina  2014-yil  At the Devil’s Door  Leigh Swelter  Carmen  A Most Violent Year  Luisa  2016-yil  Custody  Sarah  Incarnate  Camilla Marquez  2017-yil  The Mystery of Casa Matusita  Lucy  2020-yil  The Quarry  Celia  2021-yil  Barbarians  Eva  2023-yil  Silent Night  Saya Godluck   2025-yil  From the World of John Wick: Ballerina   Suratga olinmoqda
+Teleseriallari Yil Serial Rol Izoh2013-yil The Bridge Alma Ruiz2014-yil Red Band Society Eva Palacios Ikkinchi darajali rol2015-yil East Los High Eddiening onasi Ikkinchi darajali rol2015-yil Falling Skies Isabella Ikkinchi darajali rol (5-mavsum)2015–2019-yillar The AffairLuisaBosh rol (3–4-mavsumlar); ikkinchi darajali rol (2 va 5-mavsumlar)2016-yilAmerican GothicChristina Morales2019-yilSurveillance Natalie Reyes2019-yilRoom 104MariaEpizod: „Rogue“2022-yilFrom Tabitha MatthewsBosh rol

 Manbalar 

 Havolalar 

 Photos „Cristiada“: Catalina Sandino filming in Durango, México 

Turkum:Kolumbiyalik aktrisalar